**Tornion Panimo Oy** on Torniossa, Torniojoen rannalla sijaitseva käsityöläispanimo. Vuodesta 1873 toimineen Tornion panimon toiminta käynnistettiin uudelleen vuonna 2016, jolloin Tornion Panimo aloitti tuotannon entisessä Lapin Kulta panimossa, joka jäi tyhjilleen vuonna 2010 Hartwallin lopetettua Tornion tehtaan toiminnan. Panimotoiminta toimii samoilla sijoilla kuin vuonna 1873 ja panimon alla on alkuperäiset kellariholvit, jotka on tulevaisuudessa tarkoitus kunnostaa panimon yhteydessä toimivan tislaamon viskikellareiksi.

Tornion Panimo ja panimomyymälä sijaitsevat vuonna 2016 perustetussa Elämystehdas Lapparissa, jossa on useita eri toimijoita.
Panimon laskennallinen tuotantokapasiteetti oli vuonna 2018 noin 2 500 000 litraa, joka on tarkoitus nostaa 5 miljoonaan vuosilitraan.

Historia
--------

### Panimotoiminnan uudelleenkäynnistys

Elämystehdas Lappari, jonka tiloissa panimo toimii.
Heineken omisti entisen panimon suurtehdasalueen ja rakennukset, jotka oli tarkoitus purkaa. Maansiirto Mykkälä Oy osti Heinekeniltä koko tehdasalueen rakennuksineen maaliskuussa 2014. Helmikuussa 2016 oululainen Sangen Oy osti OPR Oy Polarmallaksen ja kaupan myötä yhtiö muutti nimensä Tornion Panimo Oy:ksi. Tammikuussa 2016 Sangen Oy ja panimon aluetta hallinnoivan kiinteistöyhtiö Arctic Property Oy tekivät aiesopimuksen panimon rakentamisesta entiseen Lapin Kullan kiinteistöön. Tornion Panimon emoyhtiö Sangen Oy, järjesti 10. helmikuuta 2016 joukkorahoituskampanjan ja kesäkuussa päättynyt osakeanti tuotti yli miljoona euroa. Panimon johtajana aloitti Kaj Kostiander ja Tornion Panimon toiminta käynnistettiin Lapin Kullan vanhaan toimitilaan, johon remontoitiin 1 200 neliön tuotantotilat.

Syyskuussa 2016 tuotanto aloitettiin Sangenin ja OPR Polarmallaksen yrityskauppojen myötä saadulla laitteistolla, jotka siirrettiin Saariselältä Tornioon. Ensimmäisenä tuotettiin vaaleaa ale-tyyppistä olutta. Heti tuotannon aloittamisen jälkeen, panimo investoi 1,5 miljoonalla eurolla uuteen panimolaitteistoon, jonka myötä toukokuussa 2017 laskennallinen tuotantokapasiteetti kasvoi yli 2 miljoonaan litraan vuodessa. Panimon ensimmäiset maisteluerät lanseerattiin Oulun Qstock-festivaaleille heinäkuussa 2016. Marraskuussa 2016 ensimmäiset oluet tulivat kauppoihin. Lapin Kullan entinen, eläkkeellä oleva panimomestari ja panimonjohtaja Leo Andelin toimii yrityksessä neuvonantajana ja oli avustamassa Tornion Panimon suunnittelutyössä sekä oluen tuotannon palauttamisesta Tornioon. Andelinin aikoinaan Tornion Olut Oy:lle vuonna 1963 kehittämä ja samana vuonna Brysselissä ja Pariisissa kultamitalilla palkittu vaalea lagerolut palautettiin takaisin tuotantoon samalla reseptillä ja nimettiin Original 1964 Lageriksi. Nimi muutettiin pian Original Lapland Lageriksi, mikä kuvasti paremmin reseptin alkuperää. Olut palkittiin Monde Selection-kultamitalilla vuonna 2018. Syksyllä 2017 panimon ensimmäinen gluteeniton olut ilmestyi kun Irish red ale -tyyppinen Lapland Red Ale-olut tuli valikoimiin. Oluen kehitti Guinnessillakin työskennellyt panimomestari James Huey.

### Viennin aloitus Ruotsiin ja jakelun laajeneminen Suomessa

Tornion Panimon korkki
Syksyllä 2017 järjestettiin toinen osakeanti, jolla mahdollistettiin tölkityslaitteiston hankinta sekä myynnin ja markkinoinnin vahvistaminen. Marraskuussa 2017 tuli myyntiin Sentenced nimikko-olut. Keväällä 2018 Tornion Panimo avasi viennin Ruotsiin, jolloin tuotteita toimitettiin ravintoloihin. Saman vuoden heinäkuussa Systembolaget otti valikoimiinsa panimon tuotteita, jotka tulivat aluksi Pohjois-Ruotsin valikoimiin sekä tilausvalikoimaan. Tavoitteena on, että tuotteet kattavat myöhemmin laajemmin Ruotsia. 
Uuden tuotantolinjan, johon investoitiin syksyllä 2016, asentaminen aloitettiin maaliskuussa 2017 ja käyttöönotto tapahtui toukokuussa 2017, jonka myötä Tornion Panimo nousi pienpanimoiden suurimpien joukkoon. Uudistuksen myötä aiemmin Saariselällä sijainnut väkevien juomien valmistus siirtyi Tornioon. Panimon omien suoratoimitusten lisäksi tuotteet ovat Keskon keskusjakelussa. Syyskuun lopulla käynnistyi SOK:n valtakunnallinen jakelu, Osuuskauppa Arinan valikoimissa tuotteet olivat olleet jo aiemmin. Panimo kehitti myös Arinan 100-vuotisjuhlaoluen vuonna 2017.

Alkoholilain uudistuksen myötä Panimo avasi helmikuussa 2018 panimomyymälän. 
Tornion Panimon yhteydessä toimiva Tornio Distillery tislaamo tislaa erilaisia väkeviä alkoholijuomia.

### 2020-luvun alun tilanne

2020-luvun alkuvuosia värittivät koronarajoitukset ja nopea inflaatio, joka oli seurausta Venäjän hyökkäyssodasta Ukrainaan. Tornion Panimo näyttää selvinneen tilanteesta kohtuullisen hyvin. Vuonna 2020 panimo laajensi tuotantoaan alkoholittomien juomien puolelle, luopui vanhoista OPR-polarmaltaan laitteista ja korvasi tankit isommilla 3500-litran tankeilla. Samalla panimolle hankittiin teknistä ja mikrobiologista laboratoriolaitteistoa laadun parantamiseksi. Toimitusjohtaja Kaj Kostiander kouluttautui panimomestariksi ja sai sertifikaattinsa heinäkuussa 2021 arvostetusta panimoalan tiede- ja koulutusinstituutista VLB Berlinistä. VLB Berlin järjestää myös suppeampia koulutuksia. Tornion Panimo on yksi harvoista pienpanimoista, jossa työskentelee sertifioitu panimomestari. Keväällä 2022 Tornion Panimo toi markkinoille ensimmäisen täysin kotimaisella humalalla maustetun, ympärivuotisesti valtakunnalliseen jakeluun tulevan oluen, Pienet Hellesin. Tornion Panimo valittiin vuonna 2023 Kasvu Open-sparrausohjelmaan, minkä tavoitteena on saada eväitä kasvupolulle entistä haastavammassa markkinaympäristössä. Vuonna 2023 Tornion Panimo juhlistaa Lapin 150-vuotista panimoperinnettä 1873-juhlatuotteilla.

Esimerkkejä tuotteista
----------------------

Panimo on jakanut tuotteet Lapland-, NORTH- ja Artic-tuotesarjoihin. Tuotevalikoimiin kuuluu myös erilaisia tisleitä.

* Lapland Original Lager
* Lapland Red Ale
* Arctic North Lager
* Hillatus Sour Ale
* Hilla Longdrink

Kaikki tuotteet löytyvät panimon verkkosivuilta.

Palkinnot
---------

Vuonna 2017 Tornion Panimo voitti Houstonin kansainvälisillä filmifestivaaleilla hopeaa brändifilmillä, jossa kerrotaan vuonna 2016 uudelleen käynnistetyn Tornion Panimon tarina.

- Monde Selection Quality Award, Gold 2018

- Suomen Paras Vaalea Lager 2018, Suomen Paras Olut-finaalisijoitus x 5 vuosina 2018-2023

- Brussels Beer Challenge, bronze 2019

- Frankfurt International Trophy, 2 x Grand Gold 2021

- World Beer Awards, 2 x Gold 2022

- European Beer Challenge, 2 x Gold + 1 x Silver 2022, 2 x Gold 2023

- London Beer Competition, Gold + Silver 2023

Lisäksi Lójhtu – The Magical Gin of Lapland on voittanut 8 kansainvälistä mitalia.

Katso myös
----------

* Lapin Kulta (panimo)

Lähteet
-------

1. 1 2  Koskinen, Risto: Lapin Kullan entisissä tiloissa aloitettiin jälleen oluen valmistus Torniossa *Yle Uutiset*.  16.9.2016. Yleisradio Oy. Viitattu 13.1.2019.
2. ↑  Kiiski, Timo: "Ei tuommoinen elämyskeskus onnistu", vähättelivät pessimistit: Veli-Matti ei kuunnellut - loi Tornioon 40 työpaikan menestystarinan *Iltalehti*.  14.1.2018. Alma Media Suomi Oy. Viitattu 14.1.2019.
3. ↑  Koskinen, Risto: Tornion Panimo järjestää uuden osakeannin – tavoitteena rakentaa oma tölkityslinja ja käynnistää vienti ulkomaille *Yle Uutiset*.  6.9.2017. Yle Uutiset Oy. Viitattu 14.1.2019.
4. ↑  Vaara, Kyösti: Mykkälä pohtii Lapin Kullan alueen tulevaisuutta *Yle Uutiset*.  28.3.2014. Yleisradio Oy. Viitattu 14.1.2019.
5. ↑  Sangen hankki yri­tys­kau­poil­la laitekantaa Tornion panimoon *Kaleva*.  8.2.2016. Kaleva Oy. Viitattu 15.1.2019.
6. ↑  Pietarila, Päivikki: Uusi yritys tuo panimon takaisin Tornioon *Kauppalehti*.  11.1.2016. Alma Media Suomi Oy. Viitattu 16.1.2019.
7. ↑  Nupponen, Sakari: Lapin Kullan tehtaassa alkaa taas oluenpano *Vantaan Sanomat*.  14.1.2016. Etelä-Suomen Media Oy. Viitattu 13.1.2019.
8. 1 2  Aula, Minna: Kaj Kostiander Tornion Panimon johtajaksi *Yle Uutiset*.  20.6.2016. Yleisradio Oy. Viitattu 14.1.2019.
9. 1 2 3  Jylhänlehto, Suvi: Tornionjoen äärellä kypsyy taas tutunmakuinen olut *Maaseudun Tulevaisuus*.  3.7.2017. Viestilehdet Oy. Viitattu 16.1.2019.
10. ↑  Koskinen, Risto: Tornion Panimo laajentaa 1,5 miljoonalla – tehtaaseen täysin automatisoitu tuotantolinja *Yle Uutiset*.  20.9.2016. Yleisradio Oy. Viitattu 16.1.2019.
11. ↑  Aula, Minna: Kulta-olut palautettiin Tornioon – resepti löytyi entisen panimomestarin muistiinpanoista *Yle Uutiset*.  12.6.2017. Yleisradio Oy. Viitattu 16.1.2019.
12. ↑  Pelttari-Heikka, Sari: Tornion Panimon lagerille kansainvälinen kultamitali – aivan kuten vuonna 1964 *Lapin Kansa*.  24.5.2018. Kaleva Oy. Viitattu 14.1.2019.
13. ↑  Ylipiessa, Maiju: Tornion Panimon uutuusoluen takana entinen Guinnessin panimomestari *Lapin Kansa*.  29.11.2017. Lapin Kansa Oy. Viitattu 13.1.2019.
14. ↑  Nousiainen, Tiina: Viidessä vuodessa Lapin "Laitilaksi" *Lapin Kansa*.  2.9.2017. Lapin Kansa Oy. Viitattu 15.1.2019.
15. ↑  Siltanen, Vesa: Sentenced saa oman nimikkohuurteisen – "Nautitaan kylmänä ja runsaasti, aamusta iltaan ja pohjaan saakka" *Soundi*.  26.10.2017. Pop Media. Viitattu 16.1.2019.
16. ↑  Kailio, Antti: Tornion Panimo aloittaa viennin Ruotsiin - "vuoden 1964 kultamitaliolut varmasti kiinnostaa" *Tekniikka & Talous*.  29.6.2018. Alma Talent. Viitattu 16.1.2019.
17. ↑  Ylipiessa, Maiju: Tornion Panimon vienti Ruotsiin laajenee – Systembolaget ottaa lap­pi­lais­pa­ni­mon tuotteita myyntiin heinäkuun alussa *Kaleva*.  29.6.2018. Kaleva Oy. Viitattu 14.1.2019.
18. 1 2  Iso investointi kannatti – Tornion Panimo nousi suoraan suurimpien pienpanimoiden joukkoon *Shaker*.  21.8.2017. Mediatalo Keskisuomalainen, Omnipress Oy. Viitattu 16.1.2019.
19. ↑  Juuri aloittanut Tornion Panimo aikoo laajentaa – yhteistyötä myös Outokummun kanssa *Kaleva*.  20.9.2016. Kaleva Oy. Viitattu 16.1.2019.
20. ↑  Pelttari-Heikka, Sari: "Naisillekin maistuva lager" oli aikanaan riski – Lapin Kullan tiloihin avannut panimo tuo takaisin vuoden 1964 kultamitalioluen *Aamulehti*.  15.6.2017. Alma Media Suomi Oy.  Arkistoitu 19.1.2019. Viitattu 16.1.2019.
21. ↑  Tornion Panimolta Osuuskauppa Arinan juhlaolut – Omistajan Mahti *S-Kanava.fi*.  22.3.2017. Suomen Osuuskauppojen Keskuskunta. Viitattu 14.1.2019. [vanhentunut linkki]
22. ↑  Niemelä, Niina: Tornion panimo avaa myymälän Lappariin helmikuun alussa – panimotuotteet kiinnostavat naapurimaassa *Lapin Kansa*.  30.1.2018. Kaleva Oy. Viitattu 15.1.2019.
23. ↑  Torniolaispanimo tislaa oluestaan trendikasta olutviskia *City*.  29.3.2018. City Digital Oy. Viitattu 16.1.2019.
24. ↑  Harvinainen panimomestaritutkinto Tornioon - ePressi *www.epressi.com*.  30.7.2021. Viitattu 1.9.2023.
25. ↑  Pientuottajien voimannäyte: Ensimmäinen valtakunnallinen kotimaisella humalalla pantu olut - ePressi *www.epressi.com*.  1.3.2022. Viitattu 1.9.2023.
26. ↑  Tornion Panimo vakiinnuttanut paikkansa kansallisella tasolla – Hakee puhtia kasvuohjelmasta - ePressi *www.epressi.com*.  24.8.2023. Viitattu 1.9.2023.
27. ↑  150 vuotta oluttekoja samalla joentörmällä - ePressi *www.epressi.com*.  21.3.2023. Viitattu 1.9.2023.
28. ↑  Tornion Panimon brändifilmi pokkasi palkinnon Houstonissa *Markkinointi & Mainonta*.  3.5.2017. Alma Talent. Viitattu 16.1.2019.

Aiheesta muualla
----------------

* Sangen Oy kotisivut